《送张道从上行起复帅夔二首》
宋代·郭印

初辞丘陇重哀荣，旆卷春风第一程。
帝委才猷专外阃，人推勇略过长城。
孤忠炯炯能移孝，温诏谆谆遽夺情。
三峡壶浆应满道，江山草木旧知名。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。